google/wiki40b huggingface dataset:
Κώστας Αποστολάκης (ηθοποιός)

Πρώιμα χρόνια

Γεννήθηκε το 1969 στην Κρήτη, όπου και μεγάλωσε. Τελειώνοντας το σχολείο εγκαταστάθηκε στην Αθήνα. Σπούσασε και αποφοίτησε από τη Δραματική Σχολή του Πειραϊκού Συνδέσμου.

Καριέρα

Έκανε το τηλεοπτικό του ντεμπούτο στην τηλεταινία Φανή στην ΕΤ1. Ακολούθησαν οι συμμετοχές στις σειρές Μάμα Μία (1991), Κλειστά Παράθυρα (1992-1993), Πάθος (1993), Το δις εξαμαρτείν (1995) κ.ά.. Τη δεκαετία 2000-2010 έλαβε μέρος σε κάποιες από τις πιο επιτυχημένες σειρές της ελληνικής τηλεόρασης μεταξύ των οποίων Σ’ αγαπώ μ’ αγαπάς, Βότκα Πορτοκάλι, Η Λίμνη των στεναγμών, Έρωτας με επιδότηση ΟΓΑ, Δι$ Μαδιάμ. Τις σεζόν 2009-2012 είχε έναν από τους πρωταγωνιστικούς ρόλους στην καθημερινή σειρά Η Ζωή της Άλλης. Το 2015 πρωταγωνίστησε στη σειρά του Γιώργου Καπουτζίδη Εθνική Ελλάδος ενώ τη σεζόν 2015-2016 είχε έναν από τους πρωταγωνιστικούς ρόλους στην κωμική σειρά Μάλιστα, Σεφ!.
Αγγειαδάκι Λακωνίας

Γεωγραφία

Το Αγγειαδάκι βρίσκεται στη ΝΔ. Λακωνία, ανάμεσα στους όρμους Μέζαπο και Λαγκαδάκι, πάνω στον κύριο οδικό άξονα που συνδέει τα χωριά της Μάνης, σε υψόμετρο 130. Απέχει από τη Σπάρτη 83 χλμ. περίπου, προς τα ΝΔ.

Πληθυσμικά στοιχεία

Η εξέλιξη πληθυσμού του οικισμού έχει ως εξής: κάτοικοι 23 (1961), 19 (1971),  23 (2001), 9 (2011).<
Αντώνιος Α΄ του Λινύ

Βιογραφία

Ήταν ένας από τους γιους του Λουδοβίκου κόμη του Σαιν-Πολ, Λινύ, Μπριέν & Κονβερσάνο και της Ιωάννας των Μονμπελιάρ, κόρης και κληρονόμου του Ροβέρτου κόμη του Μαρλ & Σουασσόν.
Το 1475 καρατομήθηκε ο πατέρας του για προδοσία από τον Λουδοβίκο ΙΑ΄ Βαλουά της Γαλλίας και τον διαδέχθηκε ο μεγαλύτερος αδελφός του Πέτρος Β΄. Αυτός απεβίωσε το 1482 και ο Αντώνιος Α΄ τον διαδέχθηκε στο Μπριέν. Το 1510 κληρονόμησε από τον Κάρολο του Μπουρμπόν το Λινύ, έτσι η κομητεία επέστρεψε στον Οίκο του Λουξεμβούργου.
Σάτυα Σάι Μπάμπα

Θάνατος

Ο Σάτυα Σάι Μπάμπα βρισκόταν για τρεις εβδομάδες σε κρίσιμη κατάσταση στο νοσοκομείο. Πέθανε στο νοσοκομείο της γενέτειράς του, Πουταπάρτι (Νότια Ινδία), «εξαιτίας ανεπάρκειας οργάνων», στις 24 Απριλίου 2011.
Ο Ινδός Πρωθυπουργός Μανμοχάν Σινγκ δήλωσε ότι «ο θάνατος του Σάτυα Σάι Μπάμπα αποτελεί ανεπανόρθωτη απώλεια για τη χώρα. Ήταν πνευματικός ηγέτης που έμπνευσε εκατομμύρια ανθρώπους να οδηγήσουν μια ηθική και ουσιαστική ζωή ακόμη και αν ακολούθησαν τη θρησκεία της επιλογής τους».
Νταντάλκ ΦΚ

Έμβλημα

Το έμβλημα της ομάδας όπως έχει εξελιχθεί με το πέρασμα του χρόνου.
Σκωτία - Αγγλία (ο πρώτος διεθνής ποδοσφαιρικός αγώνας)

Υπόβαθρο

Έπειτα από δημόσιες προκλήσεις που εκδόθηκαν σε εφημερίδες του Εδιμβούργου και της Γλασκώβης από τον γραμματέα της Ποδοσφαιρικής Ομοσπονδίας Τσαρλς Άλκοκ (Charles William Alcock), η πρώτη αναμέτρηση (ισόπαλη 1–1) ανάμεσα στις ομάδες που εκπροσώπησαν την Αγγλία και την Σκωτία έλαβε χώρα στις 5 Μαρτίου του 1870 στο γήπεδο κρίκετ The Oval, στο Λονδίνο. Ακολούθησαν άλλες τέσσερις σαββατιάτικες αναμετρήσεις στο ίδιο γήπεδο: 19 Νοεμβρίου 1870 (1–0), 25 Φεβρουαρίου 1871 (1–1), 18 Νοεμβρίου 1871 (2–1) και 24 Φεβρουαρίου 1872 (1–0). Όλοι οι παίκτες που επιλέχθηκαν για την πλευρά της Σκωτίας ήταν από την περιοχή του Λονδίνου. Ο μόνος παίκτης συνδεδεμένος με Σκωτσέζικο σύλλογο ήταν ο Ρόμπερτ Σμιθ (Robert Smith) από την ομάδα Κουίνς Παρκ ΦΚ, της Γλασκώβης, ο οποίος έλαβε μέρος στην 2η, 3η και 4η αναμέτρηση. Ο Ρόμπερτ Σμιθ και ο συμπαίκτης του Τζέιμς Σμιθ είχαν οριστεί δημόσια στην λίστα του πέμπτου αγώνα αλλά τελικά δεν αγωνίστηκαν.
Μετά τους παραπάνω αγώνες υπήρχε μία δυσαρέσκεια στην Σκωτία ότι η ομάδα τους δεν συστάθηκε από ντόπιους Σκωτσέζους παίκτες. Ο Άλκοκ τότε προχώρησε στην προσφορά άλλης μίας πρόκλησης με Σκωτσέζικη ομάδα προερχόμενη από την Σκωτία. Ωστόσο ο Άλκοκ φάνηκε ιδιαίτερα προβληματισμένος από τον αριθμό των παικτών των Σκωτσέζικων ομάδων την περίοδο εκείνη, επισημένοντας: "Δεν ενδιαφερόμαστε να παίξουμε με περισσότερους από έντεκα παίκτες, καθώς με μεγαλύτερο αριθμό κατά την γνώμη μας, το παιχνίδι γίνεται λιγότερο επιστημονικό και περισσότερο μία δοκιμασία ωμής βίας...".
Το 1872, η πρωτοπόρος ομάδα της Σκωτίας εκείνης της περιόδου Κουίνς Παρκ δέχθηκε την πρόκληση του Άλκοκ, παρόλο που δεν υπήρχε ακόμη η Ποδοσφαιρική Ομοσπονδία Σκωτίας για να την επικυρώσει. Αρκετά επίσημα κανονίστηκε αγώνας για την ημέρα του Αγίου Ανδρέα και τόπος συνάντησης επιλέχθηκε το γήπεδο Χάμιλτον Κρέσεντ της ομάδας κρίκετ Γουέστ οφ Σκότλαντ Κρίκετ Κλαμπ στο Πάρτικ.
Επί του παρόντος είναι ο παλαιότερος διεθνής ποδοσφαιρικός αγώνας αναγνωρισμένος από την FIFA ως επίσημος διεθνής, ενώ την εποχή εκείνη θεωρούταν ως μία συνέχεια των προηγούμενων πέντε αναμετρήσεων.

Ο αγώνας

Και οι έντεκα παίκτες της Σκωτίας επιλέχθηκαν από την Κουίνς Παρκ. Η Σκωτία ήλπιζε να ενσωματώσει τους παίκτες Άρθουρ Κιναίρντ (Arthur Kinnaird) από τον σύλλογο Δε Γουόντερερς και Χένρι Ρένι-Τέιλιουρ (Henry Renny-Tailyour) από τον σύλλογο Ρόγιαλ Εντζινίρς οι οποίοι όμως δεν ήταν διαθέσιμοι. Η ομάδα της Σκωτίας επιλέχθηκε από τον τερματοφύλακα και αρχηγό Ρόμπερτ Γκάρντνερ (Robert Gardner). Η ομάδα της Αγγλίας επιλέχθηκε από τον Τσαρλς Άλκοκ, - ο οποίος δεν αγωνίστηκε λόγω τραυματισμού - και οι παίχτες προέρχονταν από εννέα διαφορετικούς αγγλικούς συλλόγους. Ο αγώνας αρχικά προγραμματίστηκε για τις 14:00 αλλά καθυστέρησε 20 λεπτά λόγω ομίχλης. Οι Άγγλοι φορούσαν λευκή εμφάνιση και καπέλο, ενώ οι Σκωτσέζοι μπλέ σκούρα εμφάνιση με κεντημένο γαϊδουράγκαθο και κόκκινη κουκούλα.
Bedtime Stories

Σχετικά με το άλμπουμ

Το άλμπουμ ξεκίνησε σε συνεργασία με τον Shep Pettibone, ο οποιός είχε σκοπό να είναι στυλιστικά παρόμοιο με το Erotica. Ωστόσο, η Μαντόνα επιθυμούσε να μαλακώσει λίγο τη δημόσια εικόνα της, αποφάσισε να κινηθεί προς μια πιο R&B κατεύθυνση και μια γενικά επικρατούσα τάση, radio-friendly ήχο.
Είναι απ' τις λίγες ασυνήθιστες φορές που η Μαντόνα σύνεργάζεται με γνωστά ονόματα και καθιερωμένους παραγωγούς. Πολλά τραγούδια που ηχογραφήθηκαν γι' αυτό το άλμπουμ δεν συμπεριλήφθηκαν μέσα για τον έναν ή άλλον λόγο, όπως το "Your Honesty", αλλά εμφανίστηκε το 2003 στο 2003 EP Remixed & Revisited. Το "Forbidden Love", είναι μια εντελώς διαφορετική σύνθεση από το τραγούδι με τον ίδιο τίτλο που έβγαλε η Μαντόνα το 2005 στο Confessions on a Dance Floor.

Τίτλος και Εξώφυλλο

Κατά την αρχική απελευθέρωση στη Βόρεια Αμερική, η εικόνα κάλυψης του CD ήταν απ' τη δεξιά πλευρά προς τα πάνω. Αυτό ήταν ένα λάθος και διορθώθηκε στις επόμενες συμπιέσεις, τα οποία διαθέτουν την εικόνα της Μαντόνα ανάποδα. Το CD είχε ένα φωτεινό, ανοικτό μπλε χρώμα, αλλά αργότερα οι συμπιέσεις έχουν μόνο ένα λευκό δίσκο.
Η γραμματοσειρά που χρησιμοποιείται για το σύνολο του σχεδιασμού του άλμπουμ είναι Helvetica 25 Ultra Light. Το άλμπουμ παίρνει τον τίτλο του από το τραγούδι "Bedtime Story".

Εμπορικότητα

Παρά την μεγάλη επιτυχία του πρώτου single "Secret", το οποίο έφθασε στον αριθμό τρία στο Billboard Hot 100, το Bedtime Stories άρχισε με ένα ήπιο ξεκίνημα. Έκανε το ντεμπούτο του στο νούμερο τρία στις ΗΠΑ στο Billboard 200, με 145.000 πωλήσεις την πρώτη εβδομάδα, αλλά μετά από έξι εβδομάδες πιστοποιήθηκε χρυσό. Αυτό κράστησε όμως μέχρι την κυκλοφορία του δεύτερου single, "Take a Bow", όταν το άλμπουμ έκανε μια αισθητή ανάκαμψη. Το άλμπουμ έγινε τελικά 3 φορές πλατινένιο στις Ηνωμένες Πολιτείες και ήταν υποψήφιο για ένα βραβείο Grammy. Στον Ηνωμένο Βασίλειο έκανε το ντεμπούτο του στον νούμερο δυο πίσω απ' τον Bon Jovi με το Cross Road.
Το άλμπουμ είχε λιγότερη δημοτικότητα από το "Erotica" στην Ευρώπη, αλλά ήταν μεγάλη εμπορική επιτυχία στην εν λόγω περιοχή, φτάνοντας στην πρώτη πεντάδα σχεδόν σε κάθε ευρωπαϊκή χώρα. Το "Bedtime Stories" χτύπησε στο νούμερο δύο στη Γαλλία, με πάνω από 200.000 αντίτυπα πωλήσεις και στο τέσσερα στην Γερμανία με 500.000 αντίτυπα. Το άλμπουμ απολαμβάνει επίσης σημαντική επιτυχία στην Ισπανία, με πάνω από 100.000 πώλησεις. Έχει πιστοπιηθεί δύο φορές πλατινένιο στην Ευρώπη.
Στην Ωκεανία, απολαμβάνει ακόμα μεγαλύτερη επιτυχία από την Ευρώπη, κάνει το ντεμπούτο του στο νούμερο ένα στην Αυστραλία και βρίσκεται μέσα στην πρώτη πεντάδα στη Νέα Ζηλανδία. Πιστοποιήθηκε τριπλά πλατινένιο από την ARIA, για πάνω από 210.000 αντίτυπα πωλήσεις.
Σεκχμέτ

Μύθος του Ρα

Σε ένα μύθο αναφέρεται πως η αναπνοή της δημιούργησε την έρημο. Είχε θεωρηθεί ως ο προστάτης των Φαραώ και είναι αυτή που τους οδηγούσε στον πόλεμο. Όταν ο Ρα ( θεός του ήλιου και βασιλιάς των θεών) ήθελε να τιμωρήσει την ανθρωπότητα για την ανυπακοή προς τους θεούς, έστειλε την Σέκχμετ στη Γη. Η
θεά μόλις πάτησε το πόδι της στην Γη ξεκίνησε την σφαγή σκοτώνοντας άνδρες, γυναίκες και παιδιά. Η δίψα της για αίμα δεν είχε όρια και αν συνέχιζε θα αφάνιζε
όλη την ανθρωπότητα. Ο Ρα δεν ήθελε να γίνει κάτι τέτοιο και έκανε συμβούλιο με τους θεούς να βρουν ένα τρόπο να την σταματήσουν να πίνει το αίμα των ανθρώπων. Αυτό που σκέφτηκε ο Ρα ήταν να πλημμυρίσει ένα πεδίο μ’ ένα μείγμα μπύρας που το χρώμα της ήταν στο χρώμα του αίματος, ώστε να μεθύσει και να
ηρεμήσει. Νομίζοντας ότι ήταν πράγματι αίμα, έσκυψε και ήπιε. Η επιρροή της μπύρας την εμπόδισε από το καταστροφικό της έργο. Στη συνέχεια, ο Ρα δήλωσε: «Θα έρθει στην ειρήνη, ένα γλυκό». Και το όνομά της άλλαξε σε Άθωρ, όπως και η φύση της, εμφανίζοντας στοιχεία αγάπης και τη δύναμη της επιθυμίας.
Ατφίχ

Ιστορία

Το αρχαίο Αιγυπτιακό της όνομα είναι "Πνε μπτε φε", που σημαίνει «πρώτη από τις αγελάδες» αναφερόμενο στην θεά Άθωρ. Το όνομα αυτό έγινε "Πετπέχ" στα Κοπτικά. Η αρχαία πόλη είναι επίσης γνωστή και με ελληνορωμαϊκό της όνομα ως "Αφροδιτόπολις" οπότε ανήκε στην 22η νομή της Άνω Αιγύπτου. Η Άθωρ λατρευόταν εκεί με τη μορφή της ουράνιας ιερής αγελάδας.
Στην φαραωνική εποχή η πόλη βρισκόταν στον εμπορικό δρόμο από την Μπαχαρίγια στο Δέλτα του Νείλου.
Στην πόλη υπάρχει ένα τζαμί που λέγεται ότι έχει το «αποτύπωμα» του βιβλικού Μωυσή στην κόγχη του τεμένους του. Το 1834 η Ατφίχ αναφέρεται ως μικρό χωριό που βρισκόταν απέναντι από το χωριό Κετέχ.

Μνημεία

Ανάμεσα στα μνημεία που ανακαλύφθηκαν στην Ατφίχ είναι μια νεκρόπολη ζώων, ελληνορωμαϊκοί οικογενειακοί τάφοι και τάφοι αγελάδων σε γιγαντιαίους τάφους ασβεστόλιθου. Μία στήλη από βασάλτη βρέθηκε κοντά στην εκκλησία "Ντέιρ ελ Ροσέλ". Αυτή η στήλη ήταν το υπέρθυρο της πύλης του ναού. Το ανάγλυφο περιέχει μια διπλή σκηνή που δείχνει τον Ραμσή Β΄ να κάνει μια προσφορά στη θεά Άθωρ.
Παναγιώτης Παπαδόπουλος

Βιογραφικά στοιχεία

Γεννήθηκε στον Πλάτανο Αλμυρού και σπούδασε ιατρική στο Πανεπιστήμιο Αθηνών. Διετέλεσε δήμαρχος Πλατάνου. Εξελέγη βουλευτής Λάρισας στις εκλογές του Αυγούστου 1910.
Φεστιβάλ Ντοκιμαντέρ Θεσσαλονίκης

To Φεστιβάλ Ντοκιμαντέρ Θεσσαλονίκης (πλήρης τίτλος: Φεστιβάλ Ντοκιμαντέρ Θεσσαλονίκης - Εικόνες του 21ου Αιώνα) είναι κινηματογραφικό φεστιβάλ που ειδικεύεται στις ταινίες ντοκιμαντέρ.
Το Φεστιβάλ Ντοκιμαντέρ Θεσσαλονίκης – Εικόνες του 21ου Αιώνα διοργανώνεται κάθε Μάρτιο στη Θεσσαλονίκη  από το Φεστιβάλ Κινηματογράφου Θεσσαλονίκης (πολιτιστικός οργανισμός).

Ιστορία

Ιδρύθηκε το 1999 από τον Δημήτρη Εϊπίδη ο οποίος το διηύθυνε μέχρι τον Μάρτιο του 2016.
Σχετικά με τους λόγους που οδήγησαν στην ίδρυσή του ο Δημήτρης Εϊπίδης σημειώνει: «O νέος αιώνας χαρακτηρίζεται αναμφισβήτητα από την ποιότητα και το μέγεθος της προσιτής πληροφόρησης. (…) Tο video, η ψηφιακή εικόνα, το διαδίκτυο, η μετάδοση κειμένων, ήχου και εικόνων από δορυφορικά συστήματα επικοινωνίας οδηγούν το σύγχρονο άνθρωπο σε χώρους πρωτόγνωρους και πρωτοποριακούς. Tο ντοκιμαντέρ καλείται να αξιοποιήσει τις υπάρχουσες δυνατότητες, παρέχοντας την ευκαιρία της επικοινωνίας σε μεγάλο αριθμό κινηματογραφιστών. O ρόλος του διαφαίνεται καταλυτικός, σαν όχημα συχνής χρήσης, σαν μέσο έντεχνης και δημιουργικής πληροφόρησης στο χώρο της παιδείας, της ενημέρωσης και της ψυχαγωγίας.»
Στόχος λοιπόν του Φεστιβάλ Ντοκιμαντέρ Θεσσαλονίκης – Εικόνες του 21ου Αιώνα είναι να παρουσιάζει τις εικόνες της «κοινωνικής, ιστορικής, πολιτικής και, κυρίως, ανθρώπινης πραγματικότητας του νέου αιώνα, που λειτουργούν ως εφαλτήριο για κινηματογραφικές περιπλανήσεις, να ενημερώσει, να ευαισθητοποιήσει και να κινητοποιήσει το κοινό, γύρω από κρίσιμες θεματικές που απαιτούν την κριτική στάση και την ενεργή συμμετοχή του».
Η πρώτη διοργάνωση είχε μια τιμητική διεθνή συμβουλευτική επιτροπή αποτελούμενη από σημαντικά ονόματα από το χώρο του κινηματογράφου, όπως οι Chantal Ackerman, Judith Elek, Marceline Loridan-Ivens, Johan van der Keuken, Robert Kramer, Michel Negreponte, Alexandre Sokurov, Frederick Wiseman, D.A. Pennebaker, κ.α.

Επίσημος ιστότοπος

Φεστιβάλ Ντοκιμαντέρ Θεσσαλονίκης – Εικόνες του 21ου Αιώνα, Επίσημος ιστότοπος
Τουργκάι (περιοχή)

Ανάγλυφο και κλίμα

Το έδαφος της περιοχής χαρακτηρίζεται κυρίως από πεδιάδα, με υψίπεδα προς τα δυτικά (όπως το Τέκε, το Κιζμπέλ, το Ζιλάντι και το Καργκάλι, των οποίων το υψόμετρο είναι ανάμεσα στα 210 με 310 πάνω από το επίπεδο της θάλασσας). Η υψηλότερη κορυφή της περιοχής είναι η Σαρίκτι, με 397 μέτρα. Το κλίμα είναι ηπειρωτικό. Ο χειμώνας είναι παρατεταμένος και σκληρός, ενώ το καλοκαίρι είναι ζεστό και ξηρό. Η μέση θερμοκρασία Ιανουαρίου ανέρχεται στους -16 με -17°С. Η μέση θερμοκρασία του Ιούλιο ανέρχεται στους +22 με +25°С. Η μέση ετήσια βροχόπτωση είναι 225 με 275 χιλιοστά. Η βλάστηση είναι στεπώδης και ημιερημική.

Πληθυσμός

Ο πληθυσμός της περιοχής ανέρχεται στα 83.905 άτομα. Οι περισσότεροι κάτοικοι ομιλούν την Καζακική γλώσσα. Σύμφωνα με στοιχεία της 1ης Ιανουαρίου 2010, οι Καζάκοι αποτελούν την πλειοψηφία του πληθυσμού με 71.147 άτομα. Οι Ρώσοι είναι δεύτεροι με 7.313 άτομα, οι Ουκρανοί είναι τρίτοι με 1.464 άτομα, ενώ οι Τάταροι είναι τέταρτοι με 1.175 άτομα. Πέμπτοι είναι οι Λευκορώσοι με 555 άτομα, έκτοι οι Μπασκίρ με 354 άτομα, έβδομοι είναι οι Μολδαβοί με 310 άτομα και οι Γερμανοί είναι όγδοοι με 222 άτομα. Οι άλλες εθνικότητες ανέρχονται στα 1.365 άτομα. 

Ιστορία

Η Περιφέρεια Τουργκάι σχηματίστηκε το 1868. Σύμφωνα με την απογραφή του 1897, η περιοχή είχε πληθυσμό 86.900 κατοίκων. Σε εκείνη την απογραφή, οι Καζάκοι αποτελούσαν την συντριπτική πλειοψηφία του πληθυσμού, καθώς το 99.1% των κατοίκων της περιοχής ήταν Καζάκοι. Στην πόλη Τοργκάι κατοικούσαν 896 άτομα.
Στο έδαφος της περιοχής ξεκίνησε την λειτουργία της η πρώτη Καζακο-Ρωσική σχολή. Την σχετική πρόταση έκανε ο ντόπιος εκπαιδευτικός Ιμπράι Αλτινσαρίν. Δύο άτομα από την περιοχή Τουργκάι ήταν σημαντικά πρόσωπα του εθνικοαπελευθερωτικού αγώνα των Καζάκων κατά την διάρκεια του Πρώτου Παγκοσμίου Πολέμου. Αυτοί ήταν ο Αμανγκέλντι Ιμάνοφ από την Επαρχία Αμανγκελντί και η Α. Ζανγκελντίνα από την Επαρχία Ζανγκελντί.
Το 1932 η περιφέρεια καταργήθηκε και ενσωματώθηκε στο Οκρούγκ του Κουστανάι, η οποία αργότερα μετονομάστηκε σε Περιφέρεια Κοστανάι.
Τον Αύγουστο του 1990, η περιοχή Τουργκάι μετατράπηκε σε περιφέρεια. Στις 16 Δεκεμβρίου του 1991 έγινε μέρος της Δημοκρατίας του Καζακστάν. Το 1997, η Περιφέρεια Τουργκάι καταργήθηκε. Το έδαφος της περιφέρειας μοιράστηκε μεταξύ των Περιφερειών Κοστανάι και Ακμόλα.
Καίτη Παπανίκα

Βιογραφία

Οι γονείς της ήταν από τις Αχαρνές (Μενίδι) Αττικής. Σπούδασε στη Δραματική Σχολή του Εθνικού Θεάτρου και απεφοίτησε με άριστα. Διδάχτηκε την υποκριτική από σημαντικούς δασκάλους, όπως την Κατίνα Παξινού, την Άννα Συνοδινού, τον Θάνο Κωτσόπουλο, τον Δημήτρη Μυράτ, τον Λυκούργο Καλλέργη, την Ελένη Χαλκούση και τον Αλέξη Σολομό. Παράλληλα σπούδασε κλασσικό τραγούδι στο ωδείο Αθηνών. Μαθήτρια ακόμη πήρε μέρος σε φεστιβάλ απαγγελίας ποίησης στο Παρίσι, βραβεύθηκε και κηρύχθηκε επίτιμη δημότης.  
Πρωτοεμφανίστηκε στη σκηνή το 1964 στο έργο Υπόγειο Της Λέλας του Β. Ιμπροχώρη στο Θέατρο Αττικόν. Στη συνέχεια συνεργάστηκε με θιάσους γνωστών πρωταγωνιστών και διακρίθηκε στην πρόζα και την επιθεώρηση. Στον κινηματογράφο ξεκίνησε το 1963 με την ταινία Μας Κρύβουν Τον Ήλιο και το 1968 ήταν σταθμός για την καριέρα της, αφού έγινε περισσότερο γνωστή όταν έπαιξε στην ταινία Μια Ιταλίδα απο την Κυψέλη.  
Σε όλη τη σταδιοδρομία της έλαβε μέρος σε περισσότερες από 50 ταινίες, δράματα, κωμωδίες και περιπέτειες. Είχε τιμηθεί με το κρατικό βραβείο Α' Γυναικείου ρόλου το 1990 για την ερμηνεία της στην ταινία Άντε γειά του Γ. Τσεμπερόπουλου, ενώ είχε παίξει και σε αρκετές τηλεοπτικές σειρές. Η ηθοποιός, η οποία ξεχωρίζει για το ήθος της, την καλοσύνη και τις προοδευτικές ιδέες της, πήρε την απόφαση να προσφέρει τον μισθό της σε άπορες οικογένειες. Ο προβληματισμός για τα κοινά την οδήγησε στη θέση της δημοτικής συμβούλου στη Νέα Φιλαδέλφεια. Ως αντιπρόεδρος στον τομέα του Πολιτισμού και του Αθλητισμού, έριξε στο τραπέζι μια ρηξικέλευθη πρόταση: να δίνει τον μισθό της από το δημοτικό συμβούλιο (600 ευρώ) σε οικογένειες που έχουν πραγματική ανάγκη από χρήματα για να επιβιώσουν.
Υπήρξε σύζυγος του γνωστού ηθοποιού Θεόδωρου Κατσαδράμη. Η Καίτη Παπανίκα ήταν δασκάλα στη Σχολή Υποκριτικής του Αντώνη Ανδριόπουλου. Στις 8 Φεβρουαρίου 2015 ανακηρύχθηκε ομόφωνα Επίτιμο Μέλος της Φιλότεχνης Λέσχης Αχαρνών (Μενιδίου).
Στις 12 Ιουνίου 2017 πέθανε στην Αθήνα από καρκίνο.
Μαράτ Μπασάροφ

Προσωπική ζωή

Ο Μαράτ έχει παντρευτεί 2 φορές. Από τον πρώτο του γάμο απέκτησε μία κόρη, την Αμελί (γενν. 2004).
Μαξίμ Γκάλκιν

Βιογραφικά στοιχεία

Ο πατέρας του, Αλεξάντερ (πέθανε το 2002), ήταν στρατιωτικός, Γενικός συνταγματάρχης, από το 1987-1997 ήταν Επικεφαλής της Κύριας Θωρακισμένης Διοίκησης του Υπουργείου Άμυνας. Η μητέρα του, Νατάλια (πέθανε το 2004), ήταν υποψήφια στις φυσικές και μαθηματικές επιστήμες, επιστήμονας που εργαζόταν στην Ρωσική Ακαδημία Επιστημών.
Ο Μαξίμ πέρασε την παιδική του ηλικία στη στρατιωτική πόλη "Πευκόδασος" της Δημοκρατίας της Μπουργιατίας, 30 χιλιόμετρα από την πόλη Ουλάν Ουντέ και 100 χιλιόμετρα από την λίμνη Βαϊκάλη, την οποία επισκεπτόταν συχνά. Από την παιδική ηλικία, ο Μαξίμ έδειξε το καλλιτεχνικό του ταλέντο, όταν έπαιζε διάφορους ρόλους σε σχολικές παραστάσεις. Από την τέταρτη τάξη του σχολείου του, ο Μαξίμ άρχισε να ασχολείται με την παρωδία. Είχε μάλιστα φτιάξει και ένα κουκλοθέατρο, όπου "έπαιζε" τους κύριους ρόλους.
Το 1993, ο Μαξίμ εισήλθε στο Τμήμα Γλωσσολογίας, στο Κρατικό Πανεπιστήμιο Ανθρωπιστικών Σπουδών της Ρωσίας, από το οποίο αποφοίτησε το 1998. Μετά εργάστηκε στο μεταπτυχιακό σχολείο, όπου εργαζόταν στο θέμα "Σχέση των υφολογικών συστημάτων των  αρχικών και των κειμένων μετατροπής". Το 2009 απολύθηκε από το μεταπτυχιακό σχολείο του, λόγω αντιπαραθέσεων με τον προϊστάμενό του.

Καλλιτεχνική καριέρα

Ο Μαξίμ άρχισε την καλλιτεχνική του καριέρα τον Απρίλιο του 1994. Τότε είχε κάνει μια παρωδία στην σκηνή του Φοιτητικού Θεάτρου του Κρατικού Πανεπιστημίου της Μόσχας. Το έργο αυτό ονομαζόταν "Οι κρίνες της αγάπης προς το πλησίον". Αργότερα πήρε μέρος στην παράσταση "Καμπαρέ 03". Τον Ιούνιο του 1994, στο Κρατικό Θέατρο Ποικιλιών της Μόσχας, ο Μαξίμ είχε εκτελέσει μια παρωδία με το όνομα "Ομιλία του Ζιρινόφσκι και του Γιέλτσιν". Αυτή η παρωδία οδήγησε τον Μαξίμ στον "Όλυμπο" του Ρωσικού Σόου Μπίζνες. Τον Ιουνιάριο του 2001, ο Μαξίμ πήρε το βραβείο "Thriumph". Από τον Φεβρουάριο του 2001 μέχρι το 2008, ο Μαξίμ έγινε ο παρουσιαστής στο τηλεοπτικό σόου "Ποίος θέλει να γίνει εκατομμυριούχος". Από τον Οκτώβριο του 2001, ο Μαξίμ άρχισε να τραγουδά. Η πρώτη του εμπειρία ως τραγουδιστής ήταν το τραγούδι "Bud ili ne bud", όπου έκανε ντουέτο με την Άλλα Πουγκατσιόβα. Μαζί της, ο Μαξίμ πήρε μέρος στην εκπομπή "Νέο Έτος στο Channel One" και στην εκπομπή "Rozhdestvenskiye vstrechi". Από τον Οκτώβριο του 2004 μέχρι τον Δεκέμβριο του 2006, ήταν παρουσιαστής μαζί με την τραγουδίστρια, Βαλέρια, στην τηλεοπτική εκπομπή "Νέα τραγούδια για το κύριο θέμα" του Channel One. Το 2008, με την Άλλα Πουγκατσιόβα, ήταν παρουσιαστής στο τηλεοπτικό σόου "Dve Zvezdy" (Channel One). Το 2008, ο Μαξίμ ήταν παρουσιαστής και στο τηλεοπτικό σόου "Στάρ στον πάγο", και το 2009, παρουσιαστής στο τηλεοπτικό σόου "Χορεύοντας με τα αστέρια" του τηλεοπτικού καναλιού "Ρωσία-1". Από τον Ιανουάριο του 2010, είναι παρουσιαστής στο τηλεοπτικό σόου "Ποιος θέλει να γίνει Μαξίμ Γκάλκιν", στο κανάλι "Ρωσία-1".
Ασημάκης Φωτήλας (νεότερος)

Βιογραφία

Γεννήθηκε στην Πάτρα το 1932 και καταγόταν από την ιστορική Καλαβρυτινή οικογένεια των Φωτηλαίων. Ο πατέρας του, Αριστοτέλης Φωτήλας ήταν βουλευτής. Σπούδασε Νομικά στο Πανεπιστήμιο Αθηνών και Οικονομικές Επιστήμες στο Πανεπιστήμιο της Βοστώνης. Ανέπτυξε αντιστασιακή δράση στη διάρκεια της δικτατορίας.

Πολιτική σταδιοδρομία

Εξελέγη για πρώτη φορά βουλευτής Αχαΐας το 1961 με το ΠΑΜΕ, ενώ το 1963 προσχώρησε στην Ένωση Κέντρου.
Ιδρυτικό μέλος του ΠΑΣΟΚ, εξελέγη βουλευτής Αχαΐας στις εκλογές του 1977. Διορίστηκε ευρωβουλευτής  του ΠΑΣΟΚ την πρώτη μέρα του  1981 και αμέσως μετά τις πρώτες Ευρωεκλογές αντικαταστάθηκε ως ευρωβουλευτής από το Μανώλη Πονηρίδη.
Έπειτα από την πρώτη εκλογική νίκη του ΠΑΣΟΚ, τον Οκτώβριο του 1981  και του Ανδρέα Παπανδρέου έγινε Υφυπουργός Εξωτερικών. Από τις πρώτες του ενέργειες ήταν να υποβάλει στο Συμβούλιο Γενικών Υποθέσεων μια περιγραφή της σχέσης Ελλάδας - ΕΟΚ. Εξαιτίας ανάληψης δικής του πρωτοβουλίας, αναφορικά με την Πολωνία, απολύθηκε από τον Ανδρέα Παπανδρέου στις αρχές του 1982 και μάλιστα ο ίδιος το έμαθε εν πτήσει. Από τις 5 Ιουλίου 1982 ως τις 28 Ιουνίου 1984 διετέλεσε  υφυπουργός Προεδρίας.
Στη συνέχεια αποχώρησε από το ΠΑΣΟΚ και μετά τις εκλογές του 1985 προσχώρησε στη Νέα Δημοκρατία

Θάνατος

Ο Ασημάκης Φωτήλας πέθανε την 1η Ιουνίου του 1997 και κηδεύτηκε την επομένη ημέρα στην Πάτρα. Γιος του είναι ο Ιάσων Φωτήλας, βουλευτής.
Anima Sound System

ΟΙ Anima Sound System είναι ένα Ουγγρικό electronic μουσικό συγκρότημα το οποίο δημιουργήθηκε το 1993 στο Σόμπατελι της Ουγγαρίας.
Ζέλικο Στουράνοβιτς

Βιογραφία

Υπηρέτησε αρχικά στο Υπουργείο Δικαιοσύνης στην κυβέρνηση του Μίλο Τζουκάνοβιτς. Μετά την παραίτηση του τελευταίου από την πρωθυπουργία, επιλέχθηκε ως διάδοχός του και ορκίστηκε στις 10 Νοεμβρίου 2006. Τον Ιανουάριο του 2007 έγινε γνωστό ότι πάσχει από καρκίνο.
Τελικά παραιτήθηκε στις 31 Ιανουαρίου 2008 για λόγους υγείας. Παρέμεινε στο αξίωμα μέχρι τον ορισμό του διαδόχου του από το DPS. Τον διαδέχθηκε στην πρωθυπουργία ο Μίλο Τζουκάνοβιτς.
Απεβίωσε από καρκίνο στις 30 Ιουνίου 2014.
Γεμμολογία

Η Γεμμολογία είναι μια ειδικότητα που ασχολείται με την ανάλυση και πιστοποίηση της αυθεντικότητας ενός πολύτιμου λίθου, καθώς και με την αναγνώριση επεξεργασιών βελτίωσης που έχει υποστεί ένας πολύτιμος λίθος.
Στην Ελλάδα το αντίστοιχο εκπαιδευτικό ίδρυμα αντιπροσωπεύει τη σχολή γεμμολογίας της Μεγάλης Βρετανίας. Οι απόφοιτοι του καθώς και απόφοιτοι από ξένα ιδρύματα δημιούργησαν το Σύλλογο Ελλήνων Γεμμολόγων.
Ένας γεμμολόγος θα πρέπει να διαθέτει γνώσεις Γεωλογίας, Φυσικής και Χημείας και η επαγγελματική του ενασχόληση -τουλάχιστον στο εξωτερικό- συνδέεται κυρίως με την εκτίμηση πολύτιμων και ημιπολύτιμων λίθων
H λέξη "γεμμολογία" προέρχεται από την λατινική λέξη gemma η οποία σημαίνει πολύτιμος λίθος. Στα αγγλικά της Αγγλίας γράφεται με δύο m και στα αγγλικά των Ηνωμένων Πολιτειών με ένα.
Επαρχία Γιαζντ

Η επαρχία Γιαζντ (περσικά: استان یزد, Ostān-e Yazd) είναι μια από τις 31 επαρχίες του Ιράν. Βρίσκεται στο κέντρο της χώρας και το διοικητικό της κέντρο είναι η πόλη Γιαζντ. Το 2014 τοποθετήθηκε στην Περιφέρεια 5.
Η επαρχία έχει έκταση 131.575 τετραγωνικά χιλιόμετρα και, σύμφωνα με τη πιο πρόσφατη διοικητική διαίρεση της χώρας, χωρίζεται σε δέκα κομητείες: Κομητεία Αμπαρκούχ, Κομητεία Αρντακάν, Κομητεία Μπαφκ, Κομητεία Μπεχαμπάντ, Κομητεία Χατάμ, Κομητεία Μεχρίζ, Κομητεία Μεϋμπόντ, Κομητεία Ασκεζάντ, κομητεία Ταφτ και κομητεία Γιαζντ. Σύμφωνα με την απογραφή του 1996, η επαρχία Γιαζντ είχε πληθυσμό περίπου 750.769, εκ των οποίων το 75.1% ήταν κάτοικοι αστικών περιοχών, ενώ το 24.9% κατοικούσε σε αγροτικές περιοχές. Κατά την απογραφή του 2011, ο πληθυσμός της (συμπεριλαμβανομένης της κομητείας Ταμπάς, η οποία μεταφέρθηκε στην επαρχία Νότιου Χορασάν) ήταν 1.074.428 κάτοικοι, σε 258.691 οικογένειες. Εκτός της Κομητείας Ταμπάς, ο πληθυσμός της (το 2006) ήταν 895.276 κάτοικοι, σε 241.846 οικογένειες.
Η πόλη του Γιαζντ είναι η οικονομική και διοικητική πρωτεύουσα της επαρχίας και ως εκ τούτου η πιο πυκνοκατοικημένη πόλη της επαρχίας.